પરંતુ વાસ્તવિક સત્ય, સમરસતા અને જાતીગત વફાદારીના સ્વભાવવાળા જયદેવને થયું કે આ નિર્ણાયક તબકકે જ સાચા અર્થમાં આ માનવતા વાદી સમરસ વિચારધારાના પ્રગતીશીલ વ્યકિતને જો પોતે મદદ નહિ કરે એટલે કે સાચી ભલામણ નહિ કરે તો દુનિયામાં સત્ય, માનવતા અને સંબંધો જેવું કાંઈ નહિ રહે, આથી અડધી રાત્રી થવા આવી હોવા છતાં જયદેવે ગોધરા મુકામ કરી રહેલા રેલવે પોલીસ વડાને ફોન લગાડયો રેલવે પોલીસ વડાએ પણ જરા પણ અણગમો, અનિચ્છા દર્શાવ્યા સિવાય જયદેવ સાથે વાતચીત કરી.